10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 11808 της 24/31 Ιουλ. 1953 Περί εξακριβώσεως των αξιών και τιμών των εισαγομένων εμπορευμάτων υπό ειδικής υπηρεσίας της Διευθύνσεως Τελωνείων Πειραιώς. Έχοντες υπ’ όψιν 1)τα άρθρ. 25 και επόμενα του Νόμ. 1165/1918 «περί Τελωνειακού Κώδικος» εν συνδυασμώ προς τα άρθρ. 3 και 4 του Κώδικος των νόμων περί τελωνειακού δασμολογίου, καθ’ α αρμοδία δια τον καθορισμόν της δασμολογητέας αξίας των εισαγομένων εμπορευμάτων είναι η Τελωνειακή Αρχή, 2)ότι η αξία των εισαγομένων εμπορευμάτων αποτελεί την βάσιν εφ’ ης υπολογίζονται ενίοτε μεν οι δασμοί, πάντοτε δε και οι λοιποί φόροι οίτινες εισπράττονται εν τοις Τελωνείοις μετά των δασμών (φόρος κύκλου εργασιών, φόρος πολυτελείας κλπ.), 3)ότι λόγω της παρατηρουμένης μεταπολεμικώς αυξομειώσεως των τιμών και του ως εκ τούτου ως και εξ άλλων λόγων διαφορισμού των τιμών των εισαγομένων προϊόντων παρουσιάζονται πολλαπλαί δυσχέρειαι δια τον ακριβή προσδιορισμόν αυτών δια μονομερών προσπαθειών των κατ’ ιδίαν Τελωνειακών Αρχών, 4)ότι η μέχρι τούδε ακολουθουμένη διαδικασία της εξευρέσεως των τιμών των εισαγομένων εμπορευμάτων υφ’ ενός εκάστου Τελωνείου δεν κρίνεται τελεσφόρος, πράγμα όπερ έχει ως επακόλουθα α)τον πολλαπλασιασμόν των απασχολήσεων των Τελωνειακών Αρχών, β)την συναγωγήν σημαντικώς διαφορετικών συμπερασμάτων επί ενός και του αυτού εμπορεύματος παρά δύο διαφόρων Τελωνειακών Αρχών ή και υπό της αυτής Τελωνειακής Αρχής εις χρονικά διαστήματα ελάχιστα απέχοντα αλλήλων και γ)τον πολλαπλασιασμόν των μεταξύ των ιδιωτών και των Τελωνειακών Αρχών αμφισβητήσεων, 5)ότι συνεπεία των ανωτέρω καθίσταται επιβεβλημένη η λήψις οργανωτικών μέτρων δια την αρτιωτέραν και αποτελεσματικωτέραν αντιμετώπισιν του εν λόγω ζητήματος, αποφασίζομεν: 1.Προς υποβοήθησιν της υπό των Τελωνείων του Κράτους εξακριβώσεως των αξιών και τιμών των εισαγομένων εμπορευμάτων συνιστάται Ειδική υπηρεσία Αξιών (Ε.Υ.Α.) ήτις θέλει λειτουργεί παρά τη Διευθύνσει Τελωνείων Πειραιώς. 2.Έργον της Ε.Υ.Α. είναι η συγκέντρωσις πληροφοριών περί των εκάστοτε τρεχουσών τιμών των εισαγομένων εμπορευμάτων εις τον τόπον της παραγωγής και προελεύσεως αυτών. Προς τούτο η υπηρεσία αύτη: Α)Θέλει εφοδιασθή με τα πάσης φύσεως δημοσιεύματα, δι’ ων παρέχονται στοιχεία επί των τιμών των διαφόρων εμπορευμάτων εις τας αγοράς του εξωτερικού, ως περιοδικά, δελτία χρηματιστηρίων, τιμοκατάλογοι εξαγωγικών βιομηχανικών οίκων και πάσης φύσεως έντυπα παρέχοντα ακριβείς πληροφορίας επί των τιμών χονδρικής πωλήσεως των εν  ισχύϊ εις τας ξένας χώρας και θέλει μεριμνά δια την τήρησιν αρχείου εμπορευμάτων. Β)Δύναται να συμβουλεύεται τα πάσης φύσεως σχετικά πληροφοριακά στοιχεία τα τηρούμενα και χρησιμοποιούμενα υπό του Υπουργείου Εμπορίου, υπό των Εμπορικών και Βιομηχανικών Επιμελητηρίων της Χώρας, των Επιτροπών Ελέγχου τιμολογίων και της Τραπέζης Ελλάδος. Γ)Δύναται να αιτείται πληροφορίας παρά των Διπλωματικών και Προξενικών Αρχών και των Εμπορικών Συμβούλων και Ακολούθων, ως και παρά των εν τη αλλοδαπή λειτουργούντων Ελληνικών και μικτών Επιμελητηρίων και των ξένων τοιούτων ή ετέρων οργανώσεων. 3.Η ορθολογική αξιοποίησις πασών των πηγών αντλήσεως πληροφοριών προς εξακρίβωσιν των πραγματικών τιμών και ενημέρωσιν των αρμοδίων υπαλλήλων, αφίεται εις την πρωτοβουλίαν του Προϊσταμένου της δια της παρούσης συνιστωμένης Ε.Υ.Α., όστις δι’ ειδικών εκθέσεών του θέλει ενημερώνει την Κεντρικήν Υπηρεσίαν προς παροχήν περαιτέρω κατευθύνσεων και οδηγιών, επί τη βάσει και των υπό της Επιτροπής επί της δασμολογητέας αξίας του Συμβουλίου Τελωνειακής Συνεργασίας παρεχομένων εκάστοτε συμβουλευτικών γνωματεύσεων και οδηγιών. 4.Επί τη βάσει των εκάστοτε συγκεντρουμένων στοιχείων και της κατά την προηγουμένην παράγραφον προεργασίας θα συντάσσονται πίνακες εις ους τα είδη θα κατατάσσωνται κατά κατηγορίας και κλάσεις του Δασμολογίου, εμφαίνοντες τας τιμάς ΦΟΒ και ΤΣΙΦ αυτών κατά χώραν προελεύσεως ή παραγωγής. 5.Οι πίνακες ούτοι θα κοινοποιώνται εις άπαντα τα Τελωνεία Εισαγωγής και θα αποτελούν την βάσιν δια τον παρ’ αυτών ενεργούμενον κατά νόμον έλεγχον των τιμών των αναφερομένων εις τα τιμολόγια των υπό τελωνισμόν εμπορευμάτων, θα έχουν δε συμβουλευτικόν χαρακτήρα δια την αρμοδίαν επί του τελωνισμού Τελωνειακήν Αρχήν, η οποία, ως εκ τούτου, δεν δεσμεύεται να καθορίση διάφορον της δια των κοινοποιουμένων πινάκων αναγραφομένης αξίας, εφ’ όσον αι πληροφορίαι της και τα στοιχεία της ως προς τας τιμάς των υπό τελωνισμόν ειδών άγουν εις διαφορετικά συμπεράσματα. 6.Εις ην περίπτωσιν η αρμοδία Τελωνειακή Αρχή ήθελεν καθορίσει δια τι είδος τιμήν ομοίαν προς την της εις τους κατά παρ. 4 πίνακας αναγραφομένης και ο εισαγωγεύς παραλήπτης δεν αποδέχεται αυτήν, ακολουθείται η διαδικασία η καθοριζομένη υπό του άρθρ. 4 του Κώδικος των Νόμων «περί Τελωνειακού Δασμολογίου», οφείλει δε το Τελωνείον τούτο να ενημερώνη την Ε.Υ.Α. επί της παρουσιαζομένης περιπτώσεως, αν δια της διαδικασίας Σελ. 85 - 140 Διεύθυνση Tελωνείων Πειραιά 30.Α.η.10 ταύτης ήθελε τελικώς προσδιορισθή τιμή διάφορος της εις τους πίνακας της παρ. 4 του παρόντος αναγραφομένης. Επίσης η αυτή Ε.Υ.Α. δέον να ενημερούται παρά των Τελωνειακών Αρχών Εισαγωγής και εν η περιπτώσει αύται ήθελον καθορίσει δια τι είδος τιμήν διάφορον προς την της εις τους πίνακας της παρ. 4 της παρούσης αναγραφομένης, ήθελεν δε η τοιαύτη τιμή γίνει τελικώς αποδεκτή τηρουμένης της νομίμου διαδικασίας.